Minatozaki Sana

Minatozaki Sana (Bahasa Jepun: 湊崎 紗夏; lahir 29 Disember 1996) lebih dikenali sebagai Sana ialah seorang penyanyi wanita Jepun yang berpangkalan di Korea Selatan. Beliau merupakan ahli kumpulan K-pop wanita, Twice yang ditubuhkan oleh JYP Entertainment melalui rancangan realiti tahun 2015, Sixteen.

Kehidupan awal
Sana lahir pada 29 Disember 1996 di Osaka, Jepun. Sana mula menunjukkan minat terhadap K-pop kerana ledakan populariti Girls' Generation dan KARA di Jepun. Semasa tahun terakhirnya di sekolah menengah, beliau telah dihubungi oleh JYP Entertainment untuk menjalani ujibakat pada 13 April 2012.

Kerjaya
Pada tahun 2014, Sana muncul dalam video muzik GOT7, "A". Sana juga muncul dalam video muzik Junho, "Feel".

Sana diumumkan sebagai salah seorang peserta pertandingan Sixteen untuk menentukan ahli ahli kumpulan wanita JYP yang baru. Rancangan ini bermula pada 5 Mei dan berakhir dengan beliau dinamakan sebagai salah seorang daripada ahli Twice. Pada 20 Oktober, Sana membuat kemunculan pertamanya sebagai ahli Twice menerusi album mini, The Story Begins dan lagu Like OOH-AHH.
Sana merupakan antara ahli kumpulan Twice yang bukan berasal dari Korea Selatan sebaliknya Sana, Momo serta Mina berasal dari Jepun manakala Tzuyu pula dilahirkan di Taiwan.

Filemografi

Video muzik

Rujukan

Pautan luar 

Kelahiran 1996
Orang hidup
Penyanyi wanita Jepun
Artis JYP Entertainment